**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Broj RKP-a: 07737

Matični broj: 03090361

Šifra djelatnosti: 8730

Razina: 31

**BILJEŠKE UZ FINANCIJSKE IZVJEŠTAJE ZA RAZDOBLJE**

**SIJEČANJ-OŽUJAK 2023. GODINE**

**SAŽETAK DJELOKRUGA RADA:**

 Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Socijalne usluge jesu:

1. Smještaj

2. Pomoć u kući

 Usluge mogu obuhvaćati slijedeće aktivnosti: brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti, organiziranje prehrane u kući korisnika, obavljanje kućanskih poslova u kući korisnika, održavanje osobne higijene u kući korisnika, uređenje okućnice i tehničkih poslova u kući korisnika.

 Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako su one u manjem opsegu ili se uobičajeno obavljaju uz te djelatnosti.

**BILJEŠKE UZ OBRAZAC PR-RAS**

**Bilješka br. 1**

**Na šifri 6** iskazani su Prihodi poslovanja koji su ostvareni u iznosu od 708.791,63 eura što je za 7,6 % više u odnosu na isto prošlogodišnje financijsko razdoblje.

Prihodi poslovanja rezultat su prihoda iz više izvora financiranja i to:

**Na šifri 63** Pomoći iz inozemstva i od subjekata unutar općeg proračuna u vrijednosti od 3.194,45 eura

* Tekuće pomoći proračunskim korisnicima iz proračuna koji im nije nadležan 3.194,00 eura (nastavak ostvarenja financijske podrške za smanjenje utjecaja porasta cijena energenata na temelju provedbe Javnog poziva od strane MRMSOSP-a). Ostvarene su sa 300,9 % u odnosu na prošlu godinu jer se povećao iznos subvencije i prošle godine je subvencija odobrena u travnju.

**Na šifri 66** Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 2.430,01 eura što je za 46,1 % veće u odnosu na isto financijsko razdoblje 2022. godine.

* Prihodi od pruženih usluga 1.501,01 euro

(najam poslovnog prostora, zakup dijela nekretnine - reklamni prostor)

* Donacije 929,00 eura

**Bilješka br. 2**

**Na šifri 3** iskazani su Rashodi poslovanja u iznosu od 716.677,68 eura što je za 8,6 % više u odnosu na isto prošlogodišnje financijsko razdoblje.

**Na šifri 31** Rashodi za zaposlene u iznosu od 455.489,31 eura što je za 15,9 % više u odnosu na isto razdoblje 2022. godine, a na što je utjecalo povećanje osnovice za obračun plaća u Javnim službama, povećanje postotka dodatka za rad nedjeljom temeljem Zakona o izmjenama i dopunama zakona o radu s 35 % na 50 %, kao i povećanje koeficijenata složenosti poslova određenih radnih mjesta. Također značajan utjecaj na porast rashoda za zaposlene ima i povećanje iznosa neoporezivih naknada za zaposlene (regresa).

**Na šifri 32** Materijalni rashodi u iznosu od 257.964,82 eura što je za 2,3 % manje u odnosu na 2022. godinu. U okviru materijalnih rashoda veća odstupanja odnosno porast u odnosu na isto razdoblje prethodne godine imaju:

* Službena putovanja (edukacije zaposlenih) - povećanje od 128,1 %
* Uredski materijal i ostali materijalni rashodi (povećanje cijena) - povećanje 26,8 %
* Materijal i sirovine (namirnice – povećanje cijena) – povećanje 25,5 %
* Materijal i dijelovi za tekuće i investicijsko održavanje (povećanje cijena) – povećanje 55,4 %
* Usluge telefona, pošte i prijevoza (povećanje cijena) – povećanje 30,5 %

**Na šifri 37** Naknade građanima u iznosu od 2.926,53 eura što je za 34,4 % više u odnosu na isti period u 2022. godini. Razlog je povećanje iznosa prava na novčanu naknadu za osobne potrebe korisnika Doma sukladno Zakonu o socijalnoj skrbi i povećanja broja korisnika smještenih temeljem rješenja CZSS.

**Na šifri 4** Rashodi za nabavu nefinancijske imovine rasli su za 68,8 % zbog nabave sustava vatrodojave.

**Bilješka br. 3**

**Na šifri X678** iskazani su Ukupni prihodi i primici u iznosu od 708.791,63 eura što je za 7,6 % više u odnosu na isto razdoblje prošle godine.

**Na šifri Y345** iskazani su Ukupni rashodi i izdaci u iznosu od 731.679,68 eura što je povećanje od 9,4 % u odnosu na isto razdoblje prošle godine.

Manjak prihoda nad rashodima rezultirao je manjkom prihoda i primitaka u iznosu od 22.888,05 eura koji s prenesenim manjkom iz 2022. godine u iznosu od 51.169,63 eura čini ukupni manjak prihoda i primitaka za pokriće u sljedećem razdoblju u iznosu od 74.057,68 eura.

**Bilješka br. 4**

**Na šifri 11 K** iskazano je stanje novčanih sredstava na kraju izvještajnog razdoblja u iznosu od 22.783,06 eura.

**Napomena:**

Vrijednost manjka treba umanjiti za iznos potraživanja od PGŽ-a u vrijednosti od 42.734,20 eura za račune proknjižene u rashod ovog razdoblja, a koji će biti podmireni iz Proračuna.

Iznos potraživanja odnosi se na potraživanje za namirnice, hitne intervencije, usluge tekućeg i investicijskog održavanja, radno-okupacijsku terapiju te za korištenje računalnog programa „Riznica PGŽ“.

**BILJEŠKE UZ OBRAZAC OBVEZE**

Ukupne obveze u vrijednosti od 176.870,74 eura odnose se na obračunatu, a neisplaćenu plaću za lipanj 2023. u iznosu od 86.961,42 eura kao i obveze prema dobavljačima ukupne vrijednosti od 89.909,32 eura od kojeg iznosa je dospjelo za plaćanje 52.145,48 eura.

Opatija, 10.07.2023. godine

Voditeljica financijsko-računovodstvenih Ravnateljica

 poslova

 Sanja Dombrovski, mag.eoc. Gordana Saršon, mag.paed.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_